**PROGRAM MALIH GRANTOVA**

**Poziv za dostavljanje projektnih prijedloga**

1. **OPĆE INFORMACIJE**

**Pozadina**

Europska unija, koju zastupa Europska komisija, u okviru Programa za civilno društvo i medije 2018-2019 odobrila je Projekt „SOCIETIES 2 - Podrška organizacijama civilnog društva u osnaživanju tehničkih vještina, uključivanju osoba s invaliditetom i EU standardima na zapadnom Balkanu, 2. faza“.

*Globalni cilj* Programa je jačanje regionalne suradnje, dobrosusjedskih odnosa i pomirenja te jačanje participativnih demokracija i procesa približavanja EU na zapadnom Balkanu i Turskoj.

*Specifični cilj* ovog Programa je jačanje kapaciteta civilnog društva da bude učinkovit i odgovoran neovisni akter sposoban za konstruktivno povezivanje s vladama o ključnim društvenim izazovima.

**Ciljevi projekta**

Projekt „SOCIETIES 2 - Podrška organizacija civilnog društva u osnaživanju tehničkih vještina, uključivanju osoba s invaliditetom i EU standardima na zapadnom Balkanu, 2. faza“ (Projekt) je akcija koju je predložio konzorcij za socijalno uključivanje, a kojeg čini 12 organizacija civilnog društva na europskoj razini. Provode ga organizacije civilnog društva (OCD) koje rade na polju socijalne uključenosti osoba s invaliditetom u Albaniji, Bosni i Hercegovini, Kosovu[[1]](#footnote-1), Crnoj Gori i Srbiji. Nadalje, Italija i Bugarska, kao zemlje članice EU nude stručnost u prijelaznim i deinstitucionalnim procesima.

*Opći cilj Projekta* je poboljšati kapacitete OCD-a u Jugoistočnoj Europi u upravljanju procesima socijalne uključenosti i u promicanju politika socijalne uključenosti, kroz učinkovit dijalog s javnim vlastima tijekom procesa donošenja odluka.

*Specifični ciljevi Projekta su:*

* Povećati kapacitete organizacija, njihovu odgovornost i učinkovitost za upravljanje inicijativama socijalne uključenosti i deinstitucionalizacije te za promicanje i zagovaranje socijalne uključenosti osoba s invaliditetom, u skladu sa standardima EU.
* Razvijati okruženje za provođenje aktivnosti civilnog društva uspostavljanjem trajnih struktura i mehanizama za suradnju i dijalog između OCD-a i javnog sektora.

Projekt je povezan s prioritetom - Zaštita, antidiskriminacija i / ili uključivanje ranjivih skupina. Posebno se usredotočuje na procese deinstitucionalizacije u mentalnom zdravlju i zaštiti osoba s invaliditetom, na zaštitu i socijalno uključivanje osoba s invaliditetom (OSI) i o promicanju antidiskriminacijskog okruženja u pet uključenih zemalja: Albanija, Bosna i Hercegovina, Kosovo\*, Crna Gora, Srbija.

Radni pristup je zasnovan na povećanju aktivne i učinkovite uloge lokalnih OCD-a u reformama deinstitucionalizacije, kao i u politikama zaštite i iskustvima uključenja za osobe s invaliditetom („jačanje participativnih demokracija na zapadnom Balkanu“).

Projekt je započeo 1. travnja 2020. i trajat će 48 mjeseci (do 31.03.2024).

1. **INFORMACIJE O POZIVU**

**Ciljevi poziva**

* Podržati i povećati socijalne usluge u zajednici i socijalna poduzeća kojima upravljaju OCD, potičući tako socijalnu uključenost osoba s invaliditetom i osoba s mentalnim poteškoćama.
* Podržati oporavak organizacija civilnog društva ili socijalnih poduzeća (koje pružaju pomoć ili rade s osobama s invaliditetom) izazvanim virusom Covid-19, kako bi se ojačale njihove strukture za pružanje socijalnih usluga i suočavanje s novim izazovima.

Objavljeno je pet **Javnih poziva za dostavu prijedloga projekata**, po jedan za svaku od navedenih IPA zemalja: Albanija, Bosna i Hercegovina, Kosovo\*, Crna Gora, Srbija.

**Kriterij prihvatljivosti**

*Podnositelja zahtjeva - tko se može prijaviti*

Ovaj Poziv je otvoren isključivo za lokalne organizacije civilnog društva koje pomažu/rade s osobama s invaliditetom uključujući osobe s mentalnim poteškoćama. Da bi ispunio uvjete za dobivanje bespovratnih sredstava, podnositelj zahtjeva mora biti:

* pravna osoba;
* neprofitna organizacija;
* lokalna organizacija civilnog društva i raditi s osobama s invaliditetom i / ili osobama s mentalnim poteškoćama;
* osnovan u jednoj od zemalja korisnica IPA-e: Albaniji, Bosni i Hercegovini, Kosovu\*, Crnoj Gori, Srbiji;
* izravno odgovoran za pripremu i upravljanje predloženim projektom;
* registriran najmanje godinu dana prije objave ovog poziva (registriran prije 30. rujna 2019. godine).

**Partnerstvo**

Partnerstvo s drugim organizacijama nije obvezno, ali je dopušteno i dobrodošlo.

Partnerske organizacije moraju ispunjavati iste kriterije kao glavni podnositelj zahtjeva.

Partneri sudjeluju u stvaranju projekta i njegovoj provedbi te koriste financijska sredstva pod istim uvjetima koji vrijede za prijavitelja projekta.

Podnositelj zahtjeva za projekt, kao i svi partneri, ne smije imati sukob interesa s bilo kojim partnerom ili pridruženim članom projekta SOCIETIES 2. Partnerske organizacije koje provode projekt SOCIETIES 2 u Bosni i Hercegovini su Caritas Bosne i Hercegovine i Udruga Vedri osmijeh. Više informacije dostupno je na <http://projectsocieties.org/partners-2/>

**Pridružene organizacije**

U provedbu projekta mogu biti uključene i druge organizacije koje nisu podnositelj zahtjeva ili formalni partner. One imaju status "pridružene organizacije" i imaju ulogu u provedbi projekta, ali neće dobiti financiranje iz proračuna projekta.

Pridružene organizacije ne moraju ispunjavati kriterije prihvatljivosti koji se primjenjuju na podnositelja zahtjeva i partnere. Pridružene organizacije mogu biti javne institucije, lokalne samouprave, predstavnici poslovne zajednice itd. Podatci o njima trebaju biti predstavljeni u posebnom odjeljku u obrascu za prijavu.

**Prihvatljive aktivnosti**

* Aktivnosti za pokretanje ili jačanje postojećih socijalnih usluga u zajednici za osobe s invaliditetom i osobe s mentalnim poteškoćama ili inicijative za socijalno poduzetništvo koje predviđaju izravno zapošljavanje osoba s invaliditetom i / ili osoba s mentalnim poteškoćama.
* Aktivnosti oporavka organizacija civilnog društva / socijalnih poduzeća (za OSI) uzrokovane virusom Covid - 19, kroz potporu njihovom razvoju za kreiranje jačih i otpornijih struktura i inoviranju njihovih usluga i / ili proizvoda, tako da se mogu bolje suočiti s eventualnim sljedećim kriznim razdobljima.

**Prihvatljivi troškovi**

* Troškovi plaće prihvatljivi su ukoliko je osoblje izravno povezano s provedbom aktivnosti;
* Nabavka operativnog i potrošnog materijala i opreme;
* Troškovi obnove i rekonstrukcije prostora prihvatljivi su samo ako je moguće dokazati da izravno doprinose cilju;
* Troškovi obuke na radnom mjestu;
* Putni troškovi i troškovi dnevnica za osoblje i druge osobe koje sudjeluju u akciji;
* Troškovi promocije i dijeljenja informacija, tiskanje promotivno-informativno-edukativnih materijala, za specifičan projekt;
* Ostali troškovi koji su izravno povezani s realizacijom projekta;
* Indirektni troškovi do 7% od ukupne vrijednosti projekta (režijski troškovi, telefon, Internet, troškovi banke, administrativni troškovi i sl.) koji se ne moraju pravdati.

Podnositelji zahtjeva trebaju jamčiti održivost usluga ili socijalnog poslovanja predstavljanjem odgovarajućeg poslovnog plana ili plana održivosti koji pokriva razdoblje za koje se odobrava potpora, kao i razdoblje nakon završetka projekta.

**Neprihvatljivi troškovi**

Dolje navedeni troškovi nisu prihvatljivi u okviru ovog Poziva:

* PDV (nakon potpisivanja Ugovora pokrenut će se procedura oslobađanja od PDV-a);
* Aktivnosti koje spadaju u opće aktivnosti nadležnih državnih institucija ili službi državne uprave, uključujući lokalnu samoupravu;
* Akcije koje se tiču samo ili uglavnom pojedinačnih sponzorstava za sudjelovanje u radionicama, seminarima, konferencijama, kongresima;
* Dugovi i troškovi servisiranja duga (kamate);
* Provizije za gubitke ili za potencijalne buduće obveze;
* Kupnja zemljišta ili objekata;
* Devizni gubitci.

**Trajanje projekata**

Projekti ne smiju trajati kraće od 9 niti duže od 18 mjeseci.

**Broj projekta po podnositelju zahtjeva**

Podnositelj zahtjeva može podnijeti jedan prijedlog u okviru ovog poziva za dostavu prijedloga projekata.

Podnositelj zahtjeva ne može istovremeno biti partner u drugoj prijavi.

Partneri mogu sudjelovati u samo jednoj aplikaciji.

**Financijska raspodjela**

Maksimalni iznos sredstava po pozivu, za svaku zemlju, je 66.000 EUR (oko 129.080 KM).

Maksimalan iznos bespovratnih sredstava koji će se dodijeliti po jednom projektu je 8.250 EUR (16.130 KM), a minimalan iznos je 5.000 EUR (9.780 KM). Financirat će se najmanje 8 projekata u svakoj zemlji. Sufinanciranje podnositelja zahtjeva ili trećih strana nije obvezno, ali je moguće.

1. **PODNOŠENJE ZAHTJEVA**

**Proces podnošenja zahtjeva**

Podnositelj zahtjeva za projekt može se prijaviti samo na natječaj objavljen u zemlji u kojoj je registriran. Sve projektne aktivnosti moraju se provoditi u zemlji podnositelja zahtjeva. Ovaj poziv je namijenjen samo za organizacije koje imaju sjedište na području Bosne i Hercegovine.

Potrebna dokumentacija za podnošenje zahtjeva:

1. Prijavni obrazac 1 (za socijalne projekte) ili Prijavni obrazac 2 (za socijalna poduzeća).
2. Potpisana izjava podnositelja zahtjeva i partnera (zaseban obrazac).
3. Kopija potvrde o registraciji organizacije.
4. Kopija bilance stanja i bilance uspjeha za posljednju fiskalnu godinu (2019.).
5. Ako projekt ima sufinanciranje iz drugih izvora, zahtjevu treba priložiti relevantan dokaz.

Dokumentaciju u elektronskoj verziji, pdf format, treba poslati na e-mail [caritas@caritas.ba](mailto:caritas@caritas.ba)

Prijave s nepotpunom dokumentacijom, prijave pristigle putem faksa, pošte ili na bilo koji drugi način koji nije propisan ovim pozivom neće se uzimati u obzir, kao ni prijave dostavljene u drugim obrascima.

Projektnu dokumentaciju je potrebno dostaviti na jednom od službenih jezika u Bosni i Hercegovini.

Svaki podnositelj zahtjeva primit će e-mail s potvrdom primitka dokumentacije najkasnije tri dana od dana podnošenja prijave.

**Rok za podnošenje prijedloga projekata**

Rok za predaju projektnih prijedloga je 15. studenog 2020. god. do 20.00 sati (vremenska zona u Sarajevu). Prijave predane nakon isteka roka neće se razmatrati. Vrijeme primanja e-pošte koristit će se za potvrdu vremena predaje projektnog prijedloga.

1. **EVALUACIJA I ODABIR PROJEKATA**

**Postupak**

Poziv će biti otvoren 45 dana počevši od dana objavljivanja, a evaluacija primljenih zahtjeva će trajati najviše 30 dana. Za procjenu primljenih zahtjeva formirat će se posebno Povjerenstvo za evaluaciju projekata. Predstavnik institucija EU bit će pozvan kao vanjski promatrač kako bi se zajamčila maksimalna transparentnost procjene.

Ocjenjivanje prijedloga projekata odvijat će se u dvije faze. U prvoj fazi provest će se administrativna provjera dokumentacije. Samo projekti koji sadrže svu potrebnu dokumentaciju, navedenu u ovom Pozivu, ući će u drugu fazu ocjenjivanja.

Svaki podnositelj zahtjeva bit će informiran o rezultatima. Popis podržanih projekata bit će objavljen na web stranici projekta www.projectsocieties.org i na web stranici mjesnog Caritasa [www.caritas.ba](http://www.caritas.ba)

**Kriteriji za odabir socijalnih projekata (obrazac 1)**

* Relevantnost i dizajn projekta
* Ciljna grupa i korisnici
* Održivost projekta
* Proračun i isplativost projekta
* Socijalni aspekt
* Sudjelovanje i partnerstvo
* Relevantnost i kompetencije podnositelja zahtjeva

**Evaluacijska tablica za socijalne projekte (obrazac 1)**

|  |  |
| --- | --- |
| **KRITERIJI** | **BROJ BODOVA** |
| **Relevantnost i dizajn projekta**   * Relevantnost projekta prema ciljevima ovog poziva * Koherentnost dizajna projekta * Analiza problema koji se žele riješiti * Izvodljivost i dosljednost projekta u odnosu na ciljeve * Izvodljivost i dosljednost projekta u odnosu na očekivane rezultate * Inovacija | 30 bodova |
| **Ciljna grupa i korisnici**   * Jasno definirani i strateški odabrani krajnji korisnici, ciljna grupa * Broj krajnjih korisnika * Jasno definirane potrebe krajnjih korisnika, ciljne grupe * Konkretan utjecaj Projekta na ciljnu grupu | 20 bodova |
| **Održivost projekta**   * Financijska održivost usluge / poduzeća * Održivost očekivanih rezultata Projekta na institucionalnoj razini * Održivost na razini politike | 15 bodova |
| **Proračun i isplativost projekta**   * Proračun Projekta je realan i u skladu s pozivom * Aktivnosti se na odgovarajući način odražavaju u proračunu * Zadovoljavajući omjer između procijenjenih troškova i očekivanih rezultata | 5 bodova |
| **Socijalni aspekt**   * Socijalni utjecaj kao što je: osnaživanje osoba, uključivanje suradnika, stvaranje dugoročnih odnosa * Integracija osoba s invaliditetom u strukture planiranih usluga / poduzeća * Aktivnosti podizanja svijesti o potrebama OSI | 15 bodova |
| **Sudjelovanje i partnerstvo**   * Partnerstvo (partnerstvo s institucijama ili drugim organizacijama) * Broj i vrsta uključenih suradnika * Kvaliteta odnosa s njima * Kapacitet stvaranja veza, sudjelovanje u mrežama | 10 bodova |
| **Relevantnost i kompetencije podnositelja zahtjeva**   * Iskustvo u provedbi sličnih projekata za OSI | 5 bodova |
| **Ukupni maksimalni rezultat** | **100 bodova** |

**Kriteriji za odabir socijalnih poduzeća (obrazac 2)**

* Dizajn poslovne ideje
* Analiza tržišta, uspjeha i faktori rizika
* Proračun i isplativost
* Socijalni aspekt
* Relevantnost i kompetencije podnositelja zahtjeva

**Evaluacijska tablica za socijalna poduzeća (obrazac 2)**

|  |  |
| --- | --- |
| **KRITERIJI** | **BROJ BODOVA** |
| **Dizajn poslovne ideje**   * Relevantnost projekta prema ciljevima ovog poziva * Koherentnost dizajna * Inovacija * Poslovna ideja (vrsta, proizvod/usluga i sl.) | 30 bodova |
| **Analiza tržišta, uspjeha i faktori rizika**   * Analiza tržišta * Analiza prodaje i distribucije * Analiza cijene * Analiza uspjeha i faktora rizika | 20 bodova |
| **Proračun i isplativost**   * Investicijski plan * Financijski plan * Proračun je realan i u skladu s pozivom * Aktivnosti se na odgovarajući način odražavaju u proračunu * Zadovoljavajući omjer između procijenjenih troškova i očekivanih rezultata * Financijska održivost usluge / poduzeća | 25 bodova |
| **Socijalni aspekt**   * Socijalni utjecaj kao što je: osnaživanje osoba, uključivanje suradnika, stvaranje dugoročnih odnosa * Integracija osoba s invaliditetom u strukture planiranih usluga / poduzeća | 20 bodova |
| **Relevantnost i kompetencije podnositelja zahtjeva**   * Iskustvo u provedbi sličnih projekata za OSI | 5 bodova |
| **Ukupni maksimalni rezultat** | **100 bodova** |

1. **MONITORING ODOBRENIH PROJEKATA**

**Uvodna obuka za odobrene projekte**

Nakon odobrenja projekta i potpisivanja ugovora s podnositeljem zahtjeva, bit će organizirana dvodnevna, uvodna obuka za odobrene projekte. Ova je obuka obavezna za sve podnositelje zahtjeva kojima su odobreni projekti. Cilj obuke je pružiti organizacijama bolje smjernice o tome kako provoditi aktivnosti i kako postići ciljeve i rezultate projekta.

**Nadgledanje, praćenje i mentorstvo odobrenih projekata**

Kako bi odobreni projekti lokalnih organizacija bili učinkoviti i kvalitetni, Projekt SOCIETIES 2 će raditi mentorstvo i monitoring svakoj organizaciji kojoj je odobren projekt. Lokalni koordinatori i asistenti na Projektu posjetit će svaku organizaciju koja je dobila sredstva i pružiti potporu u procesu provedbe projekta. Oni će ponuditi potporu i smjernice za sve organizacije, obučiti ih, pomoći im da naprave osnovne postavke za početak provedbe projekta, pomoći im u provedbi njihovih projekata, načinu izvještavanja, postizanju ciljeva i rezultata. Štoviše, praćenje će omogućiti detaljnu analizu elemenata održivosti.

**Prijenos sredstava i modaliteti izvještavanja**

Financijska sredstva za odobrene projekte bit će dodijeljena nakon potpisivanja ugovora s Caritasom Bosne i Hercegovine. Korisnici trebaju započeti aktivnosti u roku od 30 dana od prijenosa prve rate odnosno od dobivanja potvrde od oslobađanja od PDV-a.

Odobreni korisnici podnosit će financijska i narativna izvješća Caritasu Bosne na tromjesečnoj osnovi. U slučaju partnerskih projekata, podnositelj zahtjeva bit će izravno odgovoran za upravljanje financijskim sredstvima svih partnerskih organizacija na projektu.

**Vidljivost**

Podnositelji zahtjeva trebaju poduzeti sve potrebne korake kako bi objavili činjenicu da je Europska unija financirala ili sufinancirala projekt. Koliko god je to moguće, projekti koje u cijelosti ili djelomično financira Europska unija moraju sadržavati informacijske i komunikacijske aktivnosti osmišljene za podizanje svijesti određene ili opće javnosti o razlozima projekta, o potpori EU i o konkretnim rezultatima te potpore.

Podnositelji zahtjeva se trebaju pridržavati ciljeva i prioriteta te jamčiti vidljivost financiranja EU u skladu s Priručnikom za komunikaciju i vidljivost Europske komisije iz 2018. godine:

<http://ec.europa.eu/europeaid/funding/communication-and-visibility-manual-eu-external-actions_en>).

1. **VREMENSKI OKVIR**

|  |  |  |
| --- | --- | --- |
| **AKTIVNOST** | **DATUM** | **VRIJEME** |
| Objavljivanje poziva | 01/10/2020 | n/a |
| Informativne sesije | Naknadno će se objaviti na [www.caritas.ba](http://www.caritas.ba) | n/a |
| Rok za upite | 30/10/2020 | 20:00 (Sarajevo) |
| Rok za podnošenje prijava | 15/11/2020 | 20:00 (Sarajevo) |
| Informacije o rezultatima | 15/12/2020 | 20:00 (Sarajevo) |
| Potpisivanje Ugovora | Do 23/12/2020 | n/a |

**Dodatne informacije**

U slučaju potrebe za dodatnim informacijama, možete poslati pitanje na [z.malic@caritas.ba](mailto:z.malic@caritas.ba) najkasnije do 30. listopada 2020. Pitanja koja mogu biti relevantna i za druge prijavitelje projekata, zajedno s odgovorima i važnim napomenama, bit će objavljena na web stranici [www.projectsocieties.org](http://www.projectsocieties.org).

Sarajevo, 01. listopada 2020. godine

1. U daljnjem tekstu, u svezi s Kosovom: Ovo imenovanje ne dovodi u pitanje stavove o statusu i u skladu je s RVSZN 1244/1999 i Mišljenjem ICJ-a o proglašenju neovisnosti Kosova. [↑](#footnote-ref-1)